## Uredbu o osnivanju Hrvatske akademske i istraživačke mreže - CARNet

### NN 16/1995 (8.3.1995.), Uredbu o osnivanju Hrvatske akademske i istraživačke mreže - CARNet

# VLADA REPUBLIKE HRVATSKE

Na temelju odredbe članka 12. Zakona o ustanovama ("Narodne novine",
broj 76/93), Vlada Republike Hrvatske je na sjednici održanoj 1. ožujka
1995. godine, donijela

## Uredbu

### o osnivanju Hrvatske akademske i istraživačke mreže - CARNet Osnivač i ime ustanove

Članak 1.

Ovom Uredbom Republika Hrvatska osniva ustanovu za informatičko-informacijsku
infrastrukturnu djelatnost u obrazovanju i znanosti. Ustanova iz stavka
1. ovog članka osniva se pod nazivom: Hrvatska akademska i istraživačka
mreža - CARNet. Skraćeni naziv ustanove glasi: CARNet. Sjedište ustanove
je u Zagrebu, Josipa Marohnića bb.

Članak 2.

Danom stupanja na snagu ove Uredbe, prava nad ustanovom iz članka 1.
ove Uredbe koja ima Republika Hrvatska, kao osnivač, vrši Ministarstvo
znanosti i tehnologije.

Članak 3.

CARNet djeluje na cijelom teritoriju Republike Hrvatske. CARNet može
osnovati svoje podružnice. CARNet može, radi obavljanja svoje djelatnosti,
osnivati podružnice u inozemstvu, ako to nije u suprotnosti s pravnim poretkom
odnosne države. Unutarnje ustrojstvo CARNet-a pobliže se uređuje statutom.

Članak 4.

Djelatnost CARNet-a je:

- razvoj, izgradnja i održavanje računalno-komunikacijske infrastrukture
koja će povezati obrazovne i znanstveno-istraživačke ustanove međusobno
u jedinstveni informacijski sustav

- povezivanje CARNet mreže s međunarbdnim mrežama

- razvoj i izgradnja informacijskih čvorišta i mreža.

Djelatnost CARNet-a iz stavka 1. od posebnog je interesa za Republiku
Hrvatsku. Djelatnost CARNet-a ne obavlja se radi stjecanja dobiti Ustrojstvo
i tijela CARNet-a

Članak 5.

Tijela CARNet-a su Upravno vijeće i ravnatelj.

Članak 6.

Upravno vijeće upravlja CARNet-om. Upravno vijeće donosi statut, akt
o unutrašnjem ustroju i načinu rada, akt o raspodjeli plaća djelatnika,
program rada i razvoja, nadzire njihovo izvršavanje, odlučuje o financijskom
i godišnjem obračunu, predlaže promjenu djelatnosti i statusne promjene,
Upravno vijeće ima predsjednika i četiri (4) člana, koje imenuje ministar
znanosti i tehnologije na vrijeme od dvije (2) godine. Ministar znanosti
i tehnologije može razriješiti predsjednika i članove Upravnog vijeća i
prije isteka vremena na koje su imenovani. Upravno vijeće donosi odluku
većinom glasova svojih članova. Predsjednik i članovi Upravnog vijeća imaju
pravo na naknadu troškova za svoj rad, u skladu s općim aktima CARNet-a.

Članak 7.

Voditelj CARNet-a je ravnatelj. Ravnatelja imenuje i razrješava ministar
znanosti i tehnologije, u skladu sa zakonom i Statutom. Ravnatelj predstavlja
i zastupa CARNet, organizira i vodi poslovanje, poduzima sve pravne radnje
u ime i za račun CARNET-a i zastupa ga u svim postupcima pred sudovima,
upravnim i drugim državnim tijelima te pravnim osobama s javnim ovlastima,
izvršava od

Članak 8.

Ravnatelj CARNet-a ima zamjenika te jednog ili više pomoćnika, koje
imenuje Upravno vijeće, na prijedlog ravnatelja. Zamjenik zamjenjuje ravnatelja
u okviru ovlasti ravnatelja i na njega se odgovarajuće primjenjuje odredba
stavka 2. članka 7. ove Uredbe.

Članak 9.

Stručni rad u CARNet-u se obavlja u unutarnjim ustrojbenim jedinicama,
a vode ga stručni voditelji određenih jedinica. Stručne voditelje iz stavka
1. ovog članka imenuje ravnatelj CARNet-a.

Članak 10.

Ravnatelj ne može bez suglasnosti Upravnog vijeća sklapati poslove o
stjecanju, otuđenju ili opterećenju nekretnina. Ravnatelj ne može nastupati
kao druga ugovorna strana i s CARNet-om sklapati ugovore u svoje ime i
za račun drugih osoba. Ravnatelj može dati punomoć stručnom voditelju unutarnje
ustrojbene jedinice i drugoj osobi da zastupaju CARNet u pravnom prometu
i to u granicama svojih ovlasti, a sukladno odredbama zakona kojima se
uređuju obvezni odnosi.

Članak 11.

CARNet ne može bez suglasnosti osnivača steći, opteretiti ili otuđiti
nekretnine ili drugu imovinu, niti ugovoriti drugi posao, ako vrijednost
pojedinačnog ugovora prelazi iznos od 500.000 kn. Imovina CARNet-a i odgovornost
za njegove obveze

Članak 12.

Sredstva CARNet-a čine:

- računalno-komunikacijska oprema nabavljena sredstvima Ministarstva
znanosti i tehnologije za potrebe CARNet projekta i mreže do donošenja
ove Uredbe,

- prostorije za obavljanje djelatnosti veličine 80 m2 u Zagrebu, Ulica
Josipa Marohnića bb.

Članak 13.

Sredstva za redovnu djelatnost CARNet-a osiguravaju se iz sredstava
državnog proračuna Republike Hrvatske i iz vlastitih prihoda.

Članak 14.

U snošenju gubitaka nastalih poslovanjem kao i za svoje obveze, CARNet
odgovara cijelom svojom imovinom. Republika Hrvatska solidarno i neograničeno
odgovara za obveze CARNet-a. Opći akti CARNet-a

Članak 15.

Statut CARNet-a donosi Upravno vijeće uz suglasnost Ministarstva znanosti
i tehnologije. Statutom se pobliže uređuje ustrojstvo, ovlasti, način rada
i odlučivanja pojedinih tijela CARNet-a, međusobna prava i obveze osnivača
i CARNet-a, način raspolaganja dobiti te druga pitanja od značenja za obavljanje
poslova CARNet-a. Statut CARNet-a donijet će Upravno vijeće u roku od 30
dana od dana registracije CARNet-a. Statut i drugi opći akti moraju biti
u skladu sa zakonom i ovom Uredbom. Javnost rada CARNet-a

Članak 16.

Djelatnost CARNet-a je javna. O javnosti rada CARNet-a skrbi ravnatelj.
Upravno vijeće CARNet-a dužno je najmanje jedanput godišnje podnijeti izvješće
Ministarstvu znanosti i tehnologije o radu CARNet-a. Početak rada CARNet-a

Članak 17.

CARNet počinje radom danom upisa u sudski registar ustanova.

Članak 18.

Ministar znanosti i tehnologije imenuje privremenog ravnatelja CARNet-a,
koji će obavljati pripreme za početak rada CARNet-a, te podnijeti prijavu
za upis u sudski registar ustanova. Stupanje na snagu Uredbe

Članak 19.

Ova Uredba stupa na snagu danom objave u "Narodnim novinama".

Klasa: 023-03/94-01/07

Urbroj: 5030104-95-2

Zagreb, 1. ožujka 1995.

Predsjednik

**Nikica Valentić,** v. r.

Uredba, NN 16/1995-294